Source: http://mikkeli.cloudnc.fi/fi-FI/Toimielimet/Kaupunginhallitus/Kokous_942018/Valtuustoaloite_Koirakerhoja_lapsille_ja(9035)
Timestamp: 2019-09-15 12:48:01+00:00

Document:
Valtuustoaloite: Koirakerhoja lapsille ja nuorille | Mikkeli
Kokous 9.4.2018
Valtuustoaloite: Koirakerhoja lapsille ja nuorille
Kaupunginhallitus, kokous 9.4.2018
§ 149 Valtuustoaloite: Koirakerhoja lapsille ja nuorille
MliDno-2018-666
Kaupunginvaltuusto, 19.3.2018
Varavaltuutettu Ulla Leskinen ym. esittivät 19.3.2018 valtuustoaloitteenaan otsikkoasiasta seuraavaa:
"Mikkelin uudessa kaupunki strategiassa halutaan lisätä yhteisöllisyyttä, edistää mielen hyvinvointia, vähentää päihdehaittoja, kiusaamista, yksinäisyyttä ja syrjäytymistä kaikissa ikäryhmissä.
Nuoria auttamassa ovat Etsivä nuorisotyö, oppilas- ja opiskeluhuolto, srk:n etsivätyö, erilaiset järjestöt, Esedu ja ”Tajua mut” toimintamalli.
Valtuuston iltakoulussa 12.3.2018, jossa käsiteltiin hyvää elämää, ryhmien tuotoksissa nousi esille, että ”höntsäharrastaminen” nousi kunniaan ja mahdollisuus harrastaa lasten kanssa koettiin myös tärkeäksi.
Olen itse toiminut aktiivisesti erilaisissa koirakerhoissa koko aikuisikäni ja tietysti ohjannut myös omat lapseni harrastuksen piiriin, mutta valitettavasti aikuisten koirakerhot eivät ole tarkoitettu lapsille. Yleensä ne ovat suhteellisen kalliita, suoritus paikat ovat kaukana ja lapset/nuoret eivät ole vielä kaikilta taidoiltaan sillä tasolla, että viihtyisivät ja onnistuisivat kilpailuihin tähtäävien aikuisten ryhmissä.
Nuoret tarvitsisivat oman koirakerhonsa, joka ei perustuisi kilpailuun tähtäävään toimintaan vaan joka mahdollistaisi erilaisten harrastusmuotojen kokeilun ja niiden ”höntsäharrastamisen” ja pääpaino olisi ryhmään kuuluminen ja oman tai perheen koiran kanssa yhdessä touhuaminen. Tähän kerhoon pääsisivät liittymään vain lapset ja nuoret ja ohjaajina toimisivat eläinavusteisen toiminnan periaatteisiin perehtyneet ohjaajat.
Asiaa on myös tutkittu ja on kiistatta osoitettu elämillä olevan oksitosiini-hormonin eritystä lisäävän vaikutuksen, jolla on tunnetusti positiivinen vaikutus mielialaan. Positiiviset vaikutukset psyykkeeseen selittynevät myös sillä, että lemmikki korvaa monia psyykkisiä tunnetarpeita, kuten läheisyyden ja koskettamisen tarvetta. Mikäli ihmisten väliset suhteet ovat jääneet puutteellisiksi, eläimen merkitys kasvaa entisestään. Eläimet ovat taitavia lohduttajia surussa tai pettymyksessä, huolimatta ihmisiin menetetystä luottamuksesta, moni uskoutuu eläimelle.
Esitämme, että Mikkelin kaupunki etsisi yhteistyökumppaneita, joiden kanssa suunniteltaisiin ja kartoitettaisiin mahdollisuuksia perustaa nuorille omia koirakerhoja, joihin olisi helppo liittyä ja jotka perustuisivat mahdollisuuteen harrastaa jotain mukavaa oman tai perheensä koiran kanssa. Toimintaa ei sidottaisi mihinkään tiettyyn koulutushalliin tai -kenttään, vaan se olisi matalankynnyksen toimintaa lähellä lapsia ja nuoria. Tärkeää on, että lapset ja nuoret saavat vaikuttaa toiminnan sisältöön.
Yhteistyötahoina voisivat olla esimerkiksi Kennelliitto, kennelpiiri, rotujärjestöt paikalliset koirakerhot, XAMK, eläintarvikeliikkeet, eläinlääkärit ja -asemat, kasvattajat ja eläinhoitolat.
Mikkelissä 19.3.2018
Ulla Leskinen
Markku Aholainen, Hannu Tullinen, Paavo Barck,
Tapani Korhonen, Marita Hokkanen, Jenni Tissari,
Hanne Vainio, Petri Tikkanen, Jaana Vartiainen"
Kaupunginvaltuusto päätti lähettää aloitteen kaupunginhallituksen valmisteltavaksi.
Kaupunginhallitus päättää lähettää aloitteen sivistyksen ja hyvinvoinnin palvelualueen valmisteltavaksi.
Edelleen kaupunginhallitus päättää, että vastaus aloitteeseen tulee käsitellä kaupunginhallituksessa viimeistään elokuun 2018 loppuun mennessä.
Sivistyksen ja hyvinvoinnin palvelualue/Virpi Siekkinen, Virpi Launonen
§ 139 Kokouksen laillisuus ja päätösvaltaisuus
§ 140 Pöytäkirjan tarkastus
§ 141 Ilmoitusasiat
§ 142 Otto-oikeus/lautakuntien/viranhaltijoiden päätökset
§ 143 Kaupunginvaltuuston kokouksen 12.2.2018 täytäntöönpanot
§ 144 Henkilöstöjohtajan virkavaalin vahvistaminen
§ 145 Asemakaava-arkkitehdin viran ja kelpoisuusvaatimuksen muutos sekä yleiskaavoittajan kelpoisuusvaatimuksen muutos
§ 146 Kesätyöllistäminen 2018
§ 147 Valtuustoaloite: Mikkelille täysi hyöty hyötykasveista
§ 148 Valtuustoaloite nollatyösopimuksista
§ 150 Valtuustoaloite: Mikkelin kaupungin on nykyistä enemmän tuettava aluejohtokuntien-, kaupunginosaseurojen- ja kylätoimikuntien toimintaa
§ 151 Muut asiat

References: § 149

§ 139

§ 140

§ 141

§ 142

§ 143

§ 144

§ 145

§ 146

§ 147

§ 148

§ 150

§ 151